Cenothyla

Cenothyla er en slekt av billene i delgruppen (underfamilien) sandjegere i familiegruppen løpebiller.

Utseende 
Middelsstore (9-15 millimeter), slanke og langbeinte, mørkt metallglinsende sandjegere, dekkvingene kan ha lyse flekker. Kjevene er store og sigdformede, fasettøynene middels store og rundede. Pronotum er sylindrisk, noe smalere enn hodet. Dekkvingene er jevnbrede. Artene ligner sterkt på slekten Odontocheila, fra denne skilles slekten hovedsakelig på at de hannlige kjønnsorganene er nokså ulike.

Levevis 
Disse artene lever i tropisk regnskog. De er dagaktive og kan finnes på stier, elvebredder og andre steder der sollyset når ned til bakken.

Utbredelse 
Slekten er utbredt i Amazonasbekkenet i Sør-Amerika.

Systematisk inndeling 
Artene har noen ganger vært plassert i slekten Odontocheila.
 Ordenen biller, Coleoptera
 Underordenen Adephaga
 Overfamilien Caraboidea
 Familien løpebiller, Carabidae
 Underfamilien sandjegere, Cicindelinae
 Stammen Cicindelini
 Slekten Cenothyla Rivalier, 1969
 Cenothyla consobrina (Lucas, 1857)
 Cenothyla fulvothoracica Moravec, 2015
 Cenothyla klichai Moravec, 2015
 Cenothyla postica (Chaudoir, 1860)
 Cenothyla posticoides Moravec, 2015
 Cenothyla rietscheli (Wiesner, 2007)
 Cenothyla varians (Gory, 1833) (synonym Cenothyla cognata (Chaudoir, 1843))

Referanser

Litteratur

Eksterne lenker 

 

Sandjegere
Biller formelt beskrevet i 1969
Dyr formelt beskrevet av Émile Rivalier